Iулъхьэр ямыдэу
Республикэм щекIуэкIа «Стоп коррупция!» Iуэхум хэтащ Бахъсэн щIыналъэри. А куейм хыхьэ Ислъэмей къуажэм дэт школ №4-м пэкIу къыщызэрагъэпэщащ.
Абы хэтащ Бахъсэн районым и администрацэм хабзэхъумэ IуэхущIапIэхэм ядэлэжьэнымрэ Iулъхьэм пэщIэтынымкIэ и управленэм и унафэщI Тохъутэмыщ Мухьэмэд, «Урысей зэкъуэт» политикэ партым и щIыпIэ къудамэм и унафэщI ДыщэкI Жаннэ, щIыпIэ администрацэм щIалэгъуалэм я Iуэхухэмрэ жылагъуэ, дин зэгухьэныгъэхэм ядэлэжьэнымкIэ и къудамэм и лэжьакIуэ КъуэщIысокъуэ Юлие, районым и щIалэгъуалэмрэ жылагъуэ лэжьакIуэхэмрэ.
— Илъэс къэс ди къэралым Iулъхьэ IуэхукIэ жэуапым щрашалIэ цIыху 3000-м нэблагъэ. А бжыгъэр ин пэтми, абы хабжакъым къыщIамыгъэща щIэпхъаджагъэхэр. Мыхьэнэ едмыт щхьэкIэ, махуэ къэс дрохьэлIэ сымаджэщхэм, ЖЭК-м, еджапIэхэм Iулъхьэ щыIахыу, — жиIащ Тохъутэмыщ Мухьэмэд.
ПэкIум кърихьэлIахэм иратащ Бахъсэн районым Iулъхьэм пэщIэтынымкIэ уздэпсалъэ хъу телефоныр зытет махуэгъэпс цIыкIухэр.
Абазэ Лерэ.
